open-index/open-wikipedia-markdown huggingface dataset:
Lubnyn piiri

**Lubnyn piiri** () on hallinnollinen piiri Ukrainan eteläosassa Pultavan alueella. Piiri on perustettu alkujaan vuonna 1923. Nykyään – heinäkuun 2020 aluelaajennusten jälkeen – Lubnyn piiri rajoittuu idässä Myrhorodin piiriin, etelässä Krementšukin piiriin, lännessä Tšerkasyn alueeseen, luoteessa Kiovan alueeseen (Boryspilin piiri) ja pohjoisessa Tšernihivin alueeseen (Prylukyn piiri).. Piirin hallinnollinen keskus on Lubnyn kaupunki (44&nbsp;595 as., 2021).

Lubnyn piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Pultavan alueen piirien lukumäärän neljään. Laajentuneen Lubnyn piirin pinta-alaksi tuli 5&nbsp;487,8 neliökilometriä. 

Ukrainan tilastokeskus arvioi Lubnyn piirin väkiluvuksi 187&nbsp;538 (1.1.2021). Kaupunkilaisiksi luokiteltiin 
48,3 prosenttia piirin asukkaista (90&nbsp;622 as.), eli neljän kaupungin (Hrebinka 10&nbsp;645 as., Lubny 44&nbsp;595 as., Pyrjatyn 15&nbsp;111 as. ja H’orol 12&nbsp;720 as.) ja kolmen kaupunkityyppisen taajaman väestö. Piirin laajenemisen (7/2020) seurauksena uusi piiri on aiempaa samannimistä piiriä väkirikkaampi (2017 väestöarvio oli 31&nbsp;477 as.). 


Lubenskyi-Raion.png|Lubnyn piiri oli pienialaisempi ennen heinäkuun 2020 alueuudistusta.
Вокзал 2566692.jpg|Hrebinkan rautatieasema.
Лубны станция.jpg|Lubnyn rautatieasema.
Хорол. Церква Петра і Павла 01.JPG| Pietarin ja Paavalin kirkko H’orolissa.


## Lähteet

## Aiheesta muualla

* Poltavska oblast (tietosanakirjan ''Isrorija mist i sil Ukrajinskoji RSR'' 17. voluumin Poltavska oblast - artikkelit Lubnyn piiristä, ja siihen 7/2020 liitetyistä muista piireistä, ja piirien paikkakunnista)  (ukrssr.com.ua)
Alena Lanskaja

**Alena Lanskaja** (, oik. **Alena Mih’ailauna Ljapoh’ina**, ; s. 7. syyskuuta 1985) on valkovenäläinen laulaja. Hän voitti vuonna 2011 slaavilaisen Slavianski Bazaar -festivaalin.

Lanskaja voitti Valko-Venäjän karsintana vuoden 2012 Eurovision laulukilpailuun toimineen Eurofest 2012 -laulukilpailun kappaleella *All My Life*, mutta voitto mitätöitiin äänestyksessä tapahtuneen puhelinäänten manipuloinnin takia. Lanskaja voitti myös Eurofestin 2013 kappaleella *Rhythm of Love* ja tuli näin valituksi Valko-Venäjän edustajaksi vuoden 2013 Eurovision laulukilpailuun. Eurovision laulukilpailuun Lanskaja kuitenkin vaihtoi kappaleekseen *[[Solayoh]]*. Lanskaja kilpaili Eurovision laulukilpailun ensimmäisessä semifinaalissa 14. toukokuuta ja pääsi finaaliin. 18. toukokuuta pidetyssä finaalissa hän sijoittui 16:nneksi. Sijoitus oli Valko-Venäjän paras sitten vuoden 2007.

## Diskografia
### Albumit
**Лабиринты судьбы* – 2010
**Solayoh* – 2013
**Я жива* - 2018

### Singlet
*"Solayoh" – 2013

## Lähteet
*https://eurovision.tv/participant/alyona-lanskaya

### Viitteet
San Benigno Canavese

**San Benigno Canavese** () on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 5&nbsp;980 asukasta.

## Lähteet

## Aiheesta muualla
Nmixx

**Nmixx** (, tyyliteltynä **NMIXX**) on eteläkorealainen yhtye, jonka JYP Entertainmentin alayhtiö SQU4D perusti vuonna 2021. Yhtyeeseen kuuluvat jäsenet Lily, Haewon, Sullyoon, Bae, Jiwoo ja Kyujin. Yhtye julkaisi ensimmäisen singlealbuminsa *Ad Mare* helmikuussa 2022. Jinni jätti yhtyeen joulukuussa 2022.

## Historia

### Yhtyeen muodostus ja Jinnin lähtö (2021–2022)
Heinäkuussa 2021 JYP Entertainment ilmoitti uudesta tyttöyhtyeestään, joka tulisi debytoimaan vuonna 2022. Heinäkuun 16.–25. päivä pystyi ennakkotilaamaan tulevan yhtyeen debyyttialbumin rajoitetun painoksen, johon sisältyi myös muita oheistuotteita. Yhtyeen jäsenet esiteltiin vuorotellen elokuussa esittelyvideoiden kautta seuraavassa järjestyksessä: Jinni, Jiwoo, Kyujin, Sullyoon, Bae, Haewon ja Lily.

Tammikuussa 2022 JYP julkisti yhtyeen nimen olevan Nmixx. Ennen nimen julkaisua yhtyeeseen viitattiin mediassa nimellä JYPn. Helmikuun 2. päivä ilmoitettiin, että yhtye julkaisisi tulevan singlealbuminsa saman kuun 22. päivä. *Ad Mare* julkaistiin suunnitelmien mukaan 22. helmikuuta yhdessä sen nimikkosinglen ”O.O” kanssa. Nmixxin debyyttiesityksen piti alun perin olla samana päivänä, mutta se jouduttiin lykkäämään maaliskuulle Baen COVID-19-tartunnan takia.

Nmixx julkaisi toisen singlealbuminsa *Entwurf* 19. syyskuuta. Yhtye julkaisi jouluaiheisen singlen ”Funky Glitter Christmas” 23. marraskuuta. Joulukuun 9. päivä JYP Entertainment ilmoitti, että Jinni oli jättänyt yhtyeen ja irtisanonut sopimuksen levy-yhtiön kanssa henkilökohtaisista syistä.

### Kolme EP:tä ja showcase-kiertue (2023–)
Maaliskuussa 2023 Nmixx julkaisi ensimmäisen EP:nsä *[[Expérgo]]*. Yhtye aloitti toukokuussa 13 päiväisen showcase-kiertueensa, jossa se esiintyi Aasiassa ja Yhdysvalloissa. Heinäkuussa yhtye julkaisi kolmannen singlealbuminsa *A Midsummer Nmixx’s Dream*. 

Yhtye julkaisi toisen EP:nsä *[[Fe3O4: Break]]* 15. tammikuuta 2024. Yhtye julkaisi kolmannen EP:nsä *[[Fe3O4: Stick Out]]* 19. elokuuta.

## Jäsenet

### Nykyiset jäsenet
* Lily (릴리)
* Haewon (해원) – johtaja
* Sullyoon (설윤)
* Bae (배이)
* Jiwoo (지우)
* Kyujin (규진)

### Entiset jäsenet

* Jinni (지니)

## Diskografia

### EP:t

* *[[Expérgo]]* (2023)
* *[[Fe3O4: Break]]* (2024)
* *[[Fe3O4: Stick Out]]* (2024)

### Singlealbumit

* *Ad Mare* (2022)
* *Entwurf* (2022)
* *A Midsummer Nmixx’s Dream* (2023)

### Singlet

* ”O.O” (2022)
* ”Dice” (2022)
* ”Funky Glitter Christmas” (2022)
* ”Young, Dumb, Stupid” (2023)
* ”Love Me Like This” (2023)
* ”Roller Coaster” (2023)
* ”Party O’Clock” (2023)
* ”Soñar (Breaker)” (2023)
* ”Dash” (2024)
* ”Feifei” (2024)
* ”See That?” (2024)

## Lähteet

## Aiheesta muualla
Silmät kii

**Silmät Kii** on Lauri Haavin debyyttialbumi, joka julkaistiin 15. toukokuuta 2020.
## Kappaleet
# 
# 
# 
# 
# 
# 
#  
# 
# 
# 
# 
# 

## Lähteet
Nsumbun kansallispuisto

**Nsumbun kansallispuisto** on aivan Sambian pohjoisosissa Tanganjikajärven etelärannalla sijaitseva kansallispuisto. Kansallispuiston pinta-ala on hieman yli 2000 km2 käsittäen 100 km Tanganjikajärven lähes koskematonta rantaviivaa, jolla on hiekkarantoja, kalliojyrkänteitä sekä kalliopoukamia ja lahdelmia. Varsinaisen kansallispuiston ympärillä on erilaisia riistanhoitoalueita.

Kansallispuiston läpi länsi–itä-suunnassa virtaa Lufubu-joki, jonka vesimäärä vaihtelee. Alueella virtaavat myös pienemmät Nkamba- ja Chisala-joet, mutta niissä on vettä vain ajoittain. Suuri osa kansallispuistosta on kombretumeja kasvavia tiheikköjä, mutta järven rannoilla kasvaa paljon kuristajaviikunoita sekä puumaisia tyräkkejä.

Eläimistä alueella tavataan useimmin isohevosantilooppeja, keihäsantilooppeja, hirviantilooppeja, punalehmäantilooppeja, afrikanpuhveleita ja seeproja sekä toisinaan myös afrikannorsuja, leijonia ja leopardeja. Kirjoantilooppi, pahkasika sekä puku ovat melko tavallisia rannan läheisyydessä. Harmaapuikkija ja suoantilooppi kuuluvat kansallispuiston erikoisuuksiin. Puiston alueella Tanganjikajärvessä on krokotiileja, joten uiminen siellä ei ole suositeltavaa. Osa krokotiileista voi kasvaa kuusimetrisiksi. Öisin kansallispuiston ympäristöön saapuu virtahepoja laiduntamaan.

Alueen linnusto on myös monipuolinen ja sinne saapuu muuttolintuja sekä etelämpää Afrikasta että Itä-Afrikasta. Yksi näyttävimmistä alueella vierailevista linnuista on flamingo. Sen lisäksi järven ranta-alueilla tavataan useita muitakin lintuja, muun muassa saksinokkia, kapustahaikaroita sekä useita erilaisia kattohaikaroita, harmaahaikaroita ja sorsia. Muita järven ympäristössä yleisesti tavattuja lintuja ovat harmaapäälokki, selkälokki, valkosiipitiira, valkoposkitiira, afrikansaksinokka sekä kiljumerikotka. Toisinaan alueella näkyy myös palmukorppikotkia ja kalapöllöjä.

## Lähteet
James Frecheville

**James Frecheville** (s. 1991 Melbourne) on australialainen näyttelijä. Hän on tullut tunnetuksi elokuvasta *[[Animal Kingdom (elokuva)|Animal Kingdom]]* (2010), jossa hän esitti päähenkilö Joshua ”J” Codya.

Frechevillellä on ollut filmirooleja myös elokuvissa *[[Perfect Mothers]]* (2013), *[[Mall]]* (2014) ja *[[Black 47]]* (2018). Lisäksi hän näytellyt televisiosarjoissa *[[Rakkauden lumo]]* ja *[[Requiem (televisiosarja)|Requiem]]*.

## Lähteet

## Aiheesta muualla
*
*
Kuningasidea (albumi)

**Kuningasidea** on saman nimisen yhtyeen 15. kesäkuuta 2018 julkaistu kolmas studioalbumi.
## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Losne

**Losne** on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee Saônejoen varrella, noin 41 kilometriä Beaunen kaupungista itään.

Losne oli 1000-luvulla tärkeä luostarikaupunki. Vuonna 1162 Pyhän saksalais-roomalaisen keisarikunnan keisari Fredrik I Barbarossa ja Ranskan kuningas Ludvig VII tapasivat Losnessa yrittäen ratkaista kirkon ongelmia. Vuonna 1636 luostari tuhottiin Ludvig XIII:n käskystä. Luostarin kiviä käytettiin joen vastarannalla olevan Saint-Jean-de-Losnen kaupungin linnoituksiin. Losnen kirkko on peräisin 1600-luvulta, ja se uusittiin 1800-luvulla. Kirkon kellotornissa on tympanon ja kahdeksansivuinen liuskekivitorni. 


Tiedosto:Losne.jpg|Losnen kirkko
Tiedosto:Mairie de Losne.JPG|Kunnantalo


## Lähteet

## Aiheesta muualla
Rigmor Aasrud

**Rigmor Aasrud** (s. 26. kesäkuuta 1960 Jevnaker) on norjalainen työväenpuolueen poliitikko, joka on toiminut puolueensa ryhmänjohtajana suurkäräjillä vuodesta 2021. Hän on istunut suurkäräjillä vuodesta 2009 ja toiminut aiemmin Norjan hallinto-, uudistus- ja kirkkoministerinä sekä pohjoismaisesta yhteistyöstä vastaavana ministerinä (2009–2013) ja viransijaisena työ- ja sosiaaliministerinä (2009). Vuosina 1995–2005 hän oli Granin pormestari.
## Lähteet

## Aiheesta muualla
* ''Sigmor Aasrud'' Norjan suurkäräjien verkkosivuilla
7 (David Guettan albumi)

**7** on ranskalaisen DJ-tuottaja David Guettan seitsemäs studioalbumi, joka julkaistiin 14. syyskuuta 2018.

## Kappaleet
### CD1
# 
# 
# 
# 
# 
# 
# 
# 
# 
# 
# 
# 
# 
# 
# 

### CD2 – asJack Back
# 
# 
# 
# 
# 
# 
# 
# 
# 
# 
# 
# 

## Lähteet
Femonationalismi

**Femonationalismi** tarkoittaa feminististen teemojen käyttöä muslimi- tai maahanmuuttovastaisessa argumentoinnissa, jota harjoittavat useimmiten oikeistolaiset nationalistit, sukupuolten tasa-arvon edistäjät ja tietyt feministiset toimijat. Feministejä ja kansallismielisiä puolueita yhdistää Sara Farrisin mukaan islamin ja tasa-arvon näkeminen toistensa vastakohtina. Farris puhuu länsimaisen ylivallan käsitteestä, jolla tarkoitetaan perustavanlaatuista käsitystä siitä, että sukupuolten väliset suhteet länsimaissa ovat erityisen edistyneitä.

## Syyt ja tausta
Syitä kansallismielisten toimijoiden feministisen retoriikan käytölle on nähty olevan kansallismielisten puolueiden tavoite nykyaikaistaa ohjelmiansa. Lisäksi kansallismieliset puolueet saattavat tavoitella suurempaa kannattajajoukkoa naisten keskuudessa. Veronika Honkasalo ja Titus Hjelm näkevät Suomessa femonationalismin nousun taustalla pidempään jatkuneen hyvinvointivaltion uusliberalisoitumisen. Universaalit palvelut ovat vähentyneet ja tilalle on tullut tarveharkintainen sosiaaliturva. Tämä on vähentänyt tasa-arvoa ja vaikeuttanut eriarvoisuuden tasaamista yhteiskunnassa. Myös talouskriisi ja populismi ovat vaikuttaneet poliittiseen liikehdintään.

## Katso myös
*Hyvinvointisovinismi
*Ksenofobia
*Patriarkaatti (yhteiskuntatieteet)
*Matriarkaatti

## Lähteet
*  

### Viitteet
Gaston Monnerville

**Gaston Monnerville** (2. tammikuuta 1897 Cayenne – 7. marraskuuta 1991 Pariisi) oli ranskalainen poliitikko, joka toimi Ranskan tasavallan neuvoston ja senaatin puheenjohtajana vuosina 1947–1968.

Monnerville syntyi Ranskan Guayanassa Martiniquelta kotoisin olleen siirtomaahallinnon virkailijan perheeseen. Hänen afrikkalainen verenperintönsä oli etupäässä äidin puolelta. Monnerville kävi lukion Toulousessa ja opiskeli kirjallisuutta ja oikeustiedettä Toulousen yliopistossa. Hän väitteli oikeustieteen tohtoriksi vuonna 1921.

Monnerville työskenteli asianajajana Toulousessa ja César Campinchin johdolla Pariisissa. Hän liittyi vapaamuurareihin ja osallistui politiikkaan radikaalisosialistien riveissä. Niin sanotussa Galmotin jutussa mainetta saanut Monnerville edusti Guayanaa Ranskan kansalliskokouksessa vuosina 1932–1940 ja toimi siirtomaiden alivaltiosihteerinä Camille Chautempsin hallituksissa vuosina 1937–1938.

Monnerville palveli vapaaehtoisena taistelulaiva Provencella toisen maailmansodan alkuvaiheessa 1939–1940. Vuosina 1942–1944 hän osallistui Ranskan vastarintaliikkeen toimintaan.

Monnerville osallistui Ranskan unionin valmisteluun vuosien 1944–1945 väliaikaisessa neuvoa-antavassa kansalliskokouksessa. Hän oli mukana Yhdistyneiden kansakuntien ensimmäisessä yleiskokouksessa vuonna 1945 ja edusti Guayanaa ensimmäisessä ja toisessa perustuslakia säätävässä kansalliskokouksessa vuonna 1946. Monnerville hävisi vuoden 1946 kansalliskokousvaalit René Jadfardille, mutta hänet valittiin Guayanan edustajaksi tasavallan neuvostoon. Vuodesta 1948 lähtien hän toimi neuvostossa Lotin departementin edustajana.

Ranskan tasavallan neuvosto valitsi Monnervillen puheenjohtajakseen Auguste Champetier de Ribesin tilalle maaliskuussa 1947. Monnerville toimi tasavallan neuvoston ja sen vuonna 1958 korvanneen senaatin puheenjohtajana yhtäjaksoisesti yli kahdenkymmenen vuoden ajan. Hänet muistetaan parhaiten Charles de Gaullen presidentin vaalitavasta vuonna 1962 esittämän perustuslain muutoksen vastustajana. Monnerville luopui senaatin puheenjohtajan tehtävästä vuonna 1968.

Monnerville tunnettiin ihmisoikeuksien puolustajana ja rasismin vastustajana. Taustastaan huolimatta hän ei vastustanut Ranskan siirtomaavaltaa, vaan kannatti tasa-arvoisen ranskalaisen kansainyhteisön luomista. Monnervillen ansioina pidetään Guayanan vankisiirtolan lakkauttamista, siirtomaiden kehitysrahaston Fidesin perustamista sekä Guadeloupen, Guayanan, Martiniquen ja Réunionin muuttamista departementeiksi vuonna 1946. Monnerville toimi myös Ranskan yhteisön senaatin puheenjohtajana.

Monnerville oli Lotin departementin yleisneuvoston puheenjohtaja vuoteen 1970 ja Saint-Cérén kaupunginjohtaja vuosina 1964–1971. Hän jätti senaatin sen jälkeen kun hänet oli nimitetty Ranskan perustuslakineuvoston jäseneksi vuonna 1974. Monnerville luopui virastaan perustuslakineuvostossa vuonna 1983, mutta jatkoi toimintaansa julkisuudessa ja kirjoitti *Témoignage*-nimellä julkaistuja muistelmiaan.

## Lähteet
Elis Malmeström

**Axel Christian ''Elis'' Malmeström** (6. marraskuuta 1895 Göteborg, Ruotsi – 21. maaliskuuta 1977 Göteborg) oli ruotsalainen luterilainen piispa ja virsirunoilija.

Malmeström tuli ylioppilaaksi Göteborgissa 1914 ja aloitti opintonsa Göteborgin korkeakoulussa 1914 ja jatkoi opintojaan Uppsalan yliopistossa, jossa hän opiskeli teologiaa ja suoritti teologian kandidaatin tutkinnon 1819. Hänet vihittiin papiksi 1920 ja hän suoritti teologian tohtorin tutkinnon 1927. Hän toimi pappina Karlstadin hiippakunnassa, kunnes hänestä tuli Strängnäsin tuomiorovasti 1938 ja Göteborgin tuomiorovasti 1943.  

Hän oli ehdolla piispanvaalissa Karlstadin hiippakunnassa 1937, Västeråsin hiippakunnassa 1940 ja hänet valittiin Växjön hiippakunnan piispaksi 1950. Hän oli kirkolliskokousedustaja vuoden 1936, 1941 ja 1948.

Malmeström oli myös kiinnostunut Carl von Linnén elämästä ja työstä ja on kirjoittanut Linnétä käsitteleviä kirjoja. Hän on tohtorinväitöskirjassaan käsitellyt Linnén uskonnollisia näkemyksiä. Hän on myös julkaissut kirkollista, kristillistä elämää ja julistusta sekä ns. Pienkirkkoliikettä käsitteleviä kirjoja.

Malmeström kirjoitti myös virsiä, joista yksi on Ruotsin kirkon vuoden 1986 virsikirjassa. Virsi 217 "Gud för dig är allting klart" on alkuaan vuodelta 1936, mutta hän on muokannut sitä 1960-luvulla. Virren taustalla on hänen kokemansa menetys, kun hänen vaimonsa kuoli ja hän jäi yksin viiden lapsen huoltajaksi. Virsi on Ruotsin kirkon virsikirjassa Niilo Rauhalan 1995 tekemänä suomennoksena "Herra, silmin näkevin". Se on myös ''Siionin laulut'' -kirjassa laulu 245.

## Malmeströmin julkaisemia teoksia (valikoima)

* Linné som kulturpersonlighet: några Linnéstudier. Uppsala Lindblad.1925
* Carl von Linnés religiösa åskådning. Stockholm: Svenska kyrkans diakonistyrelses bokförlag.1926
* Småkyrkoarbete. Stockholm: Svenska kyrkans diakonistyrelses bokförlag. 1953 
* Linnæi väg till vetenskaplig klarhet: en studie. Malmö: Allhem.1960 
* Carl von Linnés personliga utveckling och åskådning. Uppsala: Svenska Linné-sällskapet.1968
* Vad krävs av en småkyrka? Småkyrkorörelsens centralråds skriftserie 1. Så byggs en småkyrka,  Stockholm 1957
* Sveriges kristenhet genom tiderna.  Stockholm 1958

## Lähteet
Taivaallisen sadan sankarin ritarikunta

**Taivaallisen sadan sankarin ritarikunta** () on ukrainalainen ansioritarikunta. Ritarikunta perustettiin vuonna 2014 Euromaidan-protestien jälkeen presidentin määräyksellä. Ritarikunnan nimi viittaa Euromaidan-protesteissa kuolleisiin mielenosoittajiin. Virallisesti mielenosoituksissa kuoli 107 ihmistä.

Mitalli myönnetään mm. rohkeudesta, isänmaallisuudesta, Ukrainan perustuslain takaamien vapauksien ja ihmisoikeuksien puolustamisesta sekä aktiivisesta hyväntekeväisyydestä Ukrainassa. Ritarikunnan mitalin ovat suunnitelleet Taras Voznjak ja Kostjantyn Kovalyšyn, jotka voittivat aiheeseen liittyvän kilpailun elokuussa 2014.

## Lähteet
Kirill Melnitšenko

**Kirill Andrejevitš Melnitšenko** (, s. 23. helmikuuta 2002 Viipuri) on venäläinen jääkiekkoilija, pelipaikaltaan hyökkääjä. Hän edustaa kaudella 2022–2023 KHL-seura SKA Pietaria. Melnitšenko pelasi ensimmäisen KHL-ottelunsa 23. lokakuuta 2021 HK Sotšin paidassa Metallurg Magnitogorskia vastaan.

## Tilastot
Lähde: 

## Lähteet
Magny-lès-Villers

**Magny-lès-Villers** on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 9 kilometriä Beaunen kaupungista pohjoiseen.

Kunnan keskustassa oleva Saint-Martinin kirkko on peräisin 1100-luvulta, ja se uusittiin 1400-luvulla. Kunnan alueella on myös pieni 1900-luvulla rakennettu Notre-Dame-du-Bonheurin kappeli. Kunta kuuluu viininviljelyalueeseen. Se on ainoa kunta jonka viiniköynnökset kasvavat sekä Côte de Nuitsin että Côte de Beaunen rinteillä.


Tiedosto:Magny-lès-Villers_(21)_Église_Saint-Martin_-_Extérieur_-_01.jpg|Saint-Martinin kirkko
Tiedosto:Magny-lès-Villers 034.JPG|Notre-Dame-du-Bonheurin kappeli


## Lähteet

## Aiheesta muualla
Arttu Heikkinen (ampumahiihtäjä)

**Arttu Heikkinen** (s. 20. huhtikuuta 2004) on suomalainen ampumahiihtäjä, joka edustaa Puijon Hiihtoseuraa.

## Urheilu-ura
Arttu Heikkinen kilpailee ampumahiihdossa Puijon Hiihtoseuran edustajana. Vuonna 2022 hän voitti alle 19-vuotiaiden maailmanmestaruuden normaalimatkalla Soldier Hollow’ssa ja saavutti pronssia takaa-ajossa samassa kilpailussa. Vuonna 2023 hän sijoittui pronssille takaa-ajossa Štšutšinskissa. Vuonna 2024 Heikkinen voitti kultaa pikakilpailussa nuorten Euroopan mestaruuskilpailuissa Jakuszycessa. Häntä valmentaa hänen isänsä Jarmo Heikkinen.

Syksyn 2025 oikeustapauksen jälkeen Heikkinen palasi maailmancupiin tammikuussa 2026 ja saavutti uransa siihen mennessä parhaan maailmancupsijoituksen Nové Městossa lyhennetyn normaalimatkan 19. sijallaan. Heikkistä ei valittu helmikuussa 2026 käytäviin Milanon–Cortinan olympialaisiin. Tammi-helmikuun vaihteessa 2026 Sjusjøenissä käydyissä EM-kilpailuissa Heikkinen sijoittui pikamatkalla neljänneksi, takaa-ajossa seitsemänneksi, normaalimatkalla 12:nneksi ja viestissä kuudenneksi. Hän palasi olympialaisten jälkeen maailmancupin kilpailuihin Kontiolahdella ja Otepäässä, joista ensin mainitussa hän kuului neljänneksi sijoittuneeseen viestijoukkueeseen ja jälkimmäisessä hän ylsi uransa parhaaseen maailmancupsijoitukseen oltuaan takaa-ajossa neljästoista.

## Oikeustapaus
Syyskuussa 2024 Hyrynsalmella tapahtuneen lintujahdin aikana Arttu Heikkisen haulikkoammus osui hänen metsästystoveriinsa, joka oli hänen kummisetänsä, aiheuttaen tälle vakavia vammoja, mukaan lukien toisen silmän näkökyvyn menetyksen. Tapaus käsiteltiin Kainuun käräjäoikeudessa. Heikkinen kiisti syytteessä mainitun törkeän huolimattomuuden ja kertoi uskoneensa uhrin olleen hänen takanaan ja väitti tämän poikenneen sovitulta reitiltä. Oikeus totesi, että Heikkisen olisi metsästystilanteessa pitänyt olla huolellisempi, ja tuomitsi hänet törkeästä vammantuottamuksesta ja metsästysrikoksesta 70 päiväsakkoon ja määräsi maksamaan uhrille vahingonkorvauksina 6&nbsp;800 euroa sekä tämän oikeudenkäyntikulut. Heikkinen sai takaisin poliisin takavarikoiman metsästyshaulikon. Heikkinen valitti tuomiosta hovioikeuteen.

### Vaikutukset uraan
Oikeudenkäynnin tulos voi vaikuttaa Heikkisen ampumahiihtouraan, sillä törkeästä vammantuottamuksesta seuraava aseluvan menetys estäisi pienoiskiväärin käytön. Asiantuntija Ville Kotikummun mukaan kilpaileminen ilman aselupaa voisi olla mahdollista järjestelyillä, joissa luvanhaltija vastaisi aseesta harjoituksissa ja kilpailuissa. Tämä olisi kuitenkin mahdotonta kansainvälisellä tasolla, koska maailmancupissa urheilija kantaa asettaan itsenäisesti hiihto-osuuksilla. Ampumahiihtoliitto käsittelee asian oikeuden päätöksen jälkeen, ja toistaiseksi Heikkisen aseluvat ja kisalisenssi ovat voimassa.

## Lähteet
Pultavan piiri

**Pultavan piiri** () on hallinnollinen piiri Ukrainan eteläosassa Pultavan alueella. Piiri on perustettu alkujaan vuonna 1925. Nykyään – heinäkuun 2020 aluelaajennusten jälkeen – Pultavan piiri rajoittuu lounaassa Krementšukin piiriin, luoteessa Myrhorodin piiriin, pohjoisessa Sumyn alueeseen (Sumyn ja Oh’tyrkan piirit), idässä Harkovan alueeseen (Krasnohradin ja Bohoduh’ivin piirit) sekä ja kaakossa Dnipropetrovskin alueeseen (Novomoskovskin ja Dnipron piirit). Piirin hallinnollinen keskus on Pultavan kaupunki (283&nbsp;402 as., 2021).

Pultavan piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Pultavan alueen piirien lukumäärän neljään. Laajentuneen Pultavan piirin pinta-alaksi tuli 10&nbsp;858,6 neliökilometriä. 

Ukrainan tilastokeskus arvioi Pultavan piirin väkiluvuksi 589&nbsp;922 (1.1.2021). Kaupunkilaisiksi luokiteltiin 63,8 prosenttia piirin asukkaista (376&nbsp;115 as.), eli viiden kaupungin (Karlivka 14&nbsp;172 as., Kobeljaky 9&nbsp;627 as., Pultava, Rešetylivka 9&nbsp;123 as., ja Zinkiv 9&nbsp;328 as.) ja kahdeksan kaupunkityyppisen taajaman väestö. Piirin laajenemisen (7/2020) seurauksena uusi piiri on moninkertaisesti aiempaa samannimistä, Pultavaa ympäröinyttä maaseutupiiriä väkirikkaampi (2017 väestöarvio oli 66&nbsp;860 as.). 


Poltavskyi-Raion.png|Pultavan piiri oli paljon pienialaisempi ennen heinäkuun 2020 alueuudistusta.
Карлівка.JPG|Karlivkan rautatieasema.
Kobeliaky Cathedral.JPG|Katedraali Kobeljakyssa.
Південний вокзал 1921 01.jpg|Pultavan eteläinen rautatieasema.
Христо-Різдвяна церква (Зіньків).JPG|Kirkko Zinkivissä.


## Lähteet

## Aiheesta muualla

* Poltavska oblast (tietosanakirjan ''Isrorija mist i sil Ukrajinskoji RSR'' 17. voluumin Poltavska oblast - artikkeli Pultavan piiristä, ja siihen 7/2020 liitetyistä muista piireistä, ja piirien paikkakunnista)  (ukrssr.com.ua)
* Poltavska Raionna Deržavna Administrantsija  (poltava-rda.gov.ua)
Heikki Slåen

**Heikki Slåen** (s. 1985) on suomalainen näyttelijä, ohjaaja ja ratkaisukeskeinen lyhytterapeutti.

Näyttelijänä Slåen tunnetaan erityisesti pääroolistaan televisiosarjassa *[[Rantabaari]]*, jossa hän esitti Sauli Jokelaista kahden tuotantokauden ajan. Hän näytteli yhden päärooleista myös Aku Louhimiehen ohjaamassa draamasarjassa *Konflikti* (2024–2025). Hän on työskennellyt myös useissa muissa televisio- ja elokuvatuotannoissa.

Ohjaajana Slåen on ohjannut lukuisia musiikkivideoita, muun muassa Käärijän *[[Cha Cha Cha (Käärijän kappale)|Cha Cha Cha]]* -kappaleen musiikkivideon sekä Uuden Musiikin Kilpailun kilpailijoiden musiikkivideot vuosina 2021–2025. Hän on ohjannut myös Ylioppilaskunnan Laulajien "Pohjois-Karjala" -musiikkivideon, josta tuli nettihitti vuonna 2020. Musiikkivideoiden lisäksi Slåen on ohjannut mainoksia muun muassa Saarioiselle ja Finavialle.

Slåen on työskennellyt elokuva-alalla myös kuvaajana, kameraoperaattorina ja kamera-assistenttina useissa kotimaisissa elokuva- ja televisiotuotannoissa. 

## Filmografia

### Näyttelijänä

#### Elokuvat

#### Televisiosarjat

### Ohjaajana

#### Musiikkivideot

## Lähteet

## Aiheesta muualla
* 
*
Shiawasseen piirikunta

**Shiawasseen piirikunta** () on Yhdysvaltojen Michiganin osavaltiossa sijaitseva piirikunta. Sen väkiluku oli 68&nbsp;094 vuonna 2020. Piirikunnan hallintokeskus on Corunnan kaupunki, ja suurin kunta on Owosso. Piirikunta on perustettu vuonna 1822.

## Väestö
Vuonna 2020 Shiawasseen piirikunnan 68&nbsp;094 asukkaasta valkoisia oli 96,4&nbsp;%, mustia 0,8&nbsp;%, alkuperäisasukkaita 0,6&nbsp;% ja aasialaisia 0,5&nbsp;%. Vuonna 2019 1,7&nbsp;% asukkaista puhui kotonaan jotain muuta kieltä kuin englantia ja 0,9&nbsp;% asukkaista oli syntynyt ulkomailla.

## Lähteet

## Aiheesta muualla
Midlandin piirikunta (Michigan)

**Midlandin piirikunta** () on Yhdysvaltojen Michiganin osavaltiossa sijaitseva piirikunta. Sen väkiluku oli 83&nbsp;494 vuonna 2020. Piirikunnan hallintokeskus on Midlandin kaupunki, joka on myös Midlandin piirikunnan suurin kunta. Piirikunta on perustettu vuonna 1831.

## Väestö
Vuonna 2020 Midlandin piirikunnan 83&nbsp;494 asukkaasta valkoisia oli 93,8&nbsp;%, aasialaisia 2,4&nbsp;%, mustia 1,5&nbsp;% ja alkuperäisasukkaita 0,6&nbsp;%. Vuonna 2019 4,4&nbsp;% asukkaista puhui kotonaan jotain muuta kieltä kuin englantia ja 4,0&nbsp;% asukkaista oli syntynyt ulkomailla.

## Lähteet

## Aiheesta muualla
Suttons Bay Township

**Suttons Bay Township** on kunta (*township*) Michiganin osavaltiossa, Yhdysvalloissa. Sen väkiluku oli arvion mukaan 2&nbsp;991 vuonna 2020. Kunta toimii Leelanaun piirikunnan hallintokeskuksena. Suttons Bayn kylä sijaitsee Suttons Bay Townshipissä.

## Väestö
Arvion mukaan Suttons Bay Townshipin asukkaista valkoisia on 65,7&nbsp;%, hispaanoja 10,9&nbsp;%, mustia 1,6&nbsp;% ja aasialaisia 1,3&nbsp;%.

## Kuvia kunnasta

Kuva:Peshawbestown Michigan Sign Looking North M-22.jpg
Kuva:Suttons Bay Downtown Looking South M-22.jpg|Suttons Bayn kylän keskustaa.


## Lähteet

## Aiheesta muualla
Siemens (suku)

**Siemens** on saksalainen suurtehtailijasuku. Se polveutuu maanviljelijä Ferdinand Siemensistä. Suvun jäseniin kuuluvat veljekset:

* Werner von Siemens (1816–1892), saksalainen fyysikko ja insinööri, aateloitu vuonna 1888
* Wilhelm Siemens (1823–1883), saksalais-englantilainen insinööri, edellisen veli
* Friedrich Siemens (1826-1904), saksalainen teknikko, edellisen veli.

## Katso myös
* Ernst von Siemens -palkinto

## Lähteet
Gammalsvenska

**Gammalsvenska** on ukrainalaisessa Gammalsvenskbyn kylässä puhuttava ruotsin kielen murre. 

Ruotsin kieli saapui Ukrainaan 1780-luvulla, kun Katariina Suuri pakkosiirsi noin tuhat ruotsinkielistä henkilöä Hiidenmaalta (), nykyisestä Virosta, Ukrainaan. Perille asti selvisi noin puolet ja nämä pitivät kiinni ruotsin kielestä sekä luterilaisesta uskostaan. Murre on levinnyt Ukrainan ulkopuolelle 1920-luvulla, kun Ukrainasta paettiin nälänhätää. Gammalsvenskan puhujat pakenivat suurimmaksi osaksi joko Ruotsiin tai Kanadaan.

Vuonna 2014 murteella arvioitiin olevan vain 10 puhujaa.

Esimerkkejä sanastosta:

## Lähteet
Myrhorodin piiri

**Myrhorodin piiri** () on hallinnollinen piiri Ukrainan eteläosassa Pultavan alueella. Piiri on perustettu alkujaan vuonna 1923. Nykyään – heinäkuun 2020 aluelaajennusten jälkeen – Myrhorodin piiri rajoittuu kaakossa Pultavan piiriin, etelässä Krementšukin piiriin, lännessä Lubnyn piiriin, luoteessa Tšernihivin alueeseen ja pohjoisessa Sumyn alueeseen. Piirin hallinnollinen keskus on Myrhorodin kaupunki (38&nbsp;447 as., 2021).

Myrhorodin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Pultavan alueen piirien lukumäärän neljään. Laajentuneen Myrhorodin piirin pinta-alaksi tuli 6&nbsp;295,5 neliökilometriä.

Ukrainan tilastokeskus arvioi Myrhorodin piirin väkiluvuksi 201&nbsp;728 (1.1.2021). Piiri on väestöltään lievästi maaseutuvoittoinen. Kaupunkilaisiksi luokiteltiin  prosenttia piirin asukkaista (97&nbsp;408 as.), eli neljän kaupungin (Hadjatš 23&nbsp;172 as., Zavodske 7&nbsp;832 as., Loh’vytsja 11&nbsp;119 as. ja Myrhorod 38&nbsp;447 as.) sekä viiden kaupunkityyppisen taajaman väestö. Piirin laajenemisen (7/2020) seurauksena uusi piiri on aiempaa samannimistä piiriä väkirikkaampi (2017 väestöarvio oli 31&nbsp;442 as.).


Myrgorodskyi-Raion.png|Myrhorodin piiri oli pienialaisempi ennen heinäkuun 2020 alueuudistusta.
Lokhvitsa train station in Piski (view from the rails).JPG|Loh’vytsjan rautatieasema.
Wohnviertel in Myrhorod.jpg|Asuinalueen ilmakuva Myrhorodista.
Миргород, Пам’ятник М.В.Гоголю,.jpg|Myrhorodin rautatieasema.
Airport, Airport Overview JP7207494.jpg|Myrhorodin lentotukikohta.


## Lähteet

## Aiheesta muualla

* Poltavska oblast (tietosanakirjan ''Isrorija mist i sil Ukrajinskoji RSR'' 17. voluumin Poltavska oblast - artikkelit Myrhorodin piiristä, ja siihen 7/2020 liitetyistä muista piireistä, ja piirien paikkakunnista)  (ukrssr.com.ua)
Kalambon vesiputous

**Kalambon vesiputous** on Kalambo-joessa oleva vesiputous Tansanian ja Sambian rajalla vähän ennen kuin Kalambo-joki laskee Tanganjikajärveen. Kalambon vesiputousta kutsutaan Afrikan toiseksi korkeimmaksi vapaasti putoavaksi vesiputoukseksi. Vesiputouksessa on vain yksi putous, jonka korkeus on 221 metriä. Veden virtaama on suurimmillaan touko–kesäkuussa, mutta virtaaman suuruus riippuu siitä, paljonko tammi–huhtikuussa olleena sadekautena seudulle on satanut vettä. Touko–kesäkuun jälkeen vuoden edetessä veden virtaama pienenee ja loka–marraskuussa putous ei välttämättä ole kovin näyttävä.

Kalambon vesiputouksen ympäristö on myös arkeologisesti merkittävää seutua ja vesiputouksen yläpuolelta aivan joen varresta on löydetty kivikauden sekä varhaisen rautakauden esineitä ja jäänteitä. Vanhimmat työkalut ja jäänteet saattavat olla jopa yli 300000 vuotta vanhoja. Alueelta on myös havaittu merkkejä varhaisesta tulen käytöstä ja toistaiseksi löydetyt merkit ovat varhaisimmat merkit tulen käytöstä Saharan eteläpuoleisessa Afrikassa.

## Lähteet

## Aiheesta muualla
* Zambia Tourism: The Kalambo Falls
Minuf

**Minuf** tai **Manuf** () on kaupunki Egyptin Minufiyyan maakunnassa. Se oli maakunnan hallinnollinen keskus 1800-luvun alkupuoliskolle saakka, jolloin keskus siirtyi nykyiseen Šibin al-Kumin kaupunkiin.

## Maantiede
Minuf sijaitsee Egyptin Minufiyyan maakunnassa Ala-Egypti alueella. Se on oman piirikuntansa (*markaz*) hallinnollinen keskus.

## Historia
Minufin koptinkielinen nimi on *Panouf Ris* ja kreikankielinen Onohfis (*Ονοὕφις*). Bysantin valtakunnan kaudella paikka oli hiippakunnan keskus.

Arabien valloitettua Egyptin paikkakunnasta tuli piirikunnan (*kura*) hallinnollinen keskus. Fatimidien valtakaudella kirjoittaneen Ibn Hawkalin mukaan Minufissa oli veronkantajan (*amil*) ja tuomarin (*kadi*) toimipaikka. Fatimidit uudistivat alueen hallintoa ja entisistä *kura*-alueista tuli osa suurempia maakuntia (*amal*). Niistä *al-Minufiyya* käsitti Niilin suiston eteläosat.

Minuf oli maakunnan hallinnollinen keskus aoma 1800-luvulle saakka. Muhammad Alin kaudella vuonna 1826 maakunnan hallinnollinen keskus siirrettiin kuitenkin suurempaan Šibin al-Kumin kaupunkiin.

## Lähteet
Lauri Lehtinen (frisbeegolfaaja)

**Lauri Lehtinen** (s. 2002 Jyväskylä) on suomalainen frisbeegolfin ammattilainen. Vuoden 2019 alussa Lehtinen solmi kiekkovalmistaja Discraftin kanssa kauden loppuun kestävän sponsorisopimuksen.  Seuraavana vuonna Lehtinen siirtyi Latitude 64:n riveihin. Lehtinen on pelannut frisbeegolfia vuodesta 2015.

Lehtinen sijoittui vuoden 2023 maailmanmestaruuskilpailuissa sijalle 13.

## Saavutukset
Lähde: PDGA

#### [[Frisbeegolfin Suomen-mestaruuskilpailut|SM-kilpailut]]

* Kolmas 2023

#### [[Disc Golf Pro Tour|Disc Golf Pro Tour Silver Series]]

* Music City Open: kolmas 2022

#### European Pro Tour turnausvoitot

* Tyyni Open 2022 ja 2023

#### Prodigy Disc Pro Tour turnausvoitot

* Tampere 2019 ja 2021
* Heinola 2021

## Lähteet
Tall al-Kabir

**Tall al-Kabir** () on kaupunki Egyptissä. Tall al-Kabir on tunnettu esimerkiksi brittejä vastaan Urabi-kapinan aikana vuonna 1882 käydystä Tall al-Kabirin taistelusta.

## Maantiede
Tall al-Kabir sijaitsee Egyptissä Niilin suiston alueella Wadi Tumilatin varrella noin 50 kilometriä Ismailian kaupungista länteen.

## Historia

Tall al-Kabir on alueella, jolla on ollut pitkään strategista merkitystä. Lähialueella on useita Egyptin Ptolemaiosten hallitsijasuvun kautisia rauniokumpuja ja kaupunkien jäänteitä.

Aikaisemmasta asutuksesta huolimatta Tall al-Kabirin seutu jäi keskiajalla ilman vakinaista asutusta. Sitä alkoi muodostua uudelleen vasta 1800-luvulla, jolloin seutua alettiin viljellä. Alueella liikkuneita paimentolaisia asettui seudun vanhojen linnoitusten tuntumaan, jolloin paikak sai myös nykyisen nimensä Tall al-Kabir. Nykyinen asuttu paikka on oikeastaan viiden alkuperäisen kylän yhteenmuodostuma. Paikkakunta kasvoi entisestään Suezin kanavan rakentamisen yhteydessä. Sen läpi tehtiin Ismailian kanava, jolla ohjattiin vettä Suezin kanavan uusille kaupunkialueille. Samalla vettä saatiin Tall al-Kabirin viljelmille.

Tall al-Kabir tuli tunnetuksi Egyptin niin sanotun Urabi-kapinan aikana 14. syyskuuta 1882 käydyn Tall al-Kabirin taistelun myötä. Egyptiin hyökänneet brittijoukot ottivat taistelussa perusteellisen voiton Ahmad Urabin johtamista egyptiläisistä. Paikkakunta oli jälleen tapahtumien keskipisteessä tammikuussa 1952, kun brittejä vastustaneet sissit iskivät brittiläiseen varuskuntaan Tall al-Kabirissa. Brittien vastareaktio johti Mustan lauantain mellakoihin Kairossa ja heinäkuussa Egyptin kuningas kukistui verettömässä vallankaappauksessa.

## Lähteet
Niiniveden seurakunta

**Niiniveden seurakunta** on  seurakunta Pohjois-Savossa, Vesannon ja Tervon kunnissa. Seurakunta kuuluu Kuopion hiippakunnassa Rautalammin rovastikuntaan. Vt. kirkkoherrana toimii Oiva Malinen.

Vesannon ja Tervon alue kuuluu Pohjois-Savon leimallisesti herännäishenkiseen herätysliikealueeseen. Liikkellä on kuitenkin muun Kuopion länsipuolen tavoin vain vähän erityistä kannatusta alueella.

## Lähteet

## Aiheesta muualla
* Kotisivut
Qalyub

**Qalyub** () on kaupunki Egyptin Qalyubiyyan maakunnassa Kairon pohjoispuolella. Kaupunki oli 1800-luvun loppupuoliskolle saakka Qalyubiyyan hallinnollinen keskus.

## Maantiede
Qalyub sijaitsee Egyptin al-Qalyubiyyan maakunnassa Ala-Egyptin alueella noin 15 kilometriä Kairosta pohjoiseen Niilin itäpuolella. Se on oman piirikuntansa (*markaz*) hallinnollinen keskus.

Qalyubin kautta kulkee rautatie Kairosta Aleksandriaan. Kaupungin varsinainen keskusta on noin kilometrin rautatieaseman länsipuolella. Rautatien haara kulkee kohti Zagazigia. Kaupungista on yhteys myös Kairon ja Aleksandrian väliselle moottoritielle. Kaupungissa on kuusi moskeijaa. Kaupungin niin sanottu suurmoskeija Džami al-Zaynabi on peräisin 1100-luvulta.

## Historia
Kaupungin nykyinen nimi Qalyub on johdettu kreikankielisestä nimestä *[[Kalliope]]* (*Καλλιοπε*). Muutaman kilometrin päässä kaakossa sijaitsee muinainen Heliopolis. Muinaisen kaupungin raunioita käytettiin ilmeisesti Qalyubin kaupungin rakennusten rakennusmateriaalina. Johannes Nikiulainen mainitsee paikan kirjoittamassaan kronikassa Egyptin muslimivalloituksen yhteydessä. Johanneksen mukaan Amr Ibn al-As ylitti paikalla olleen kanavan rakennuttamalla sillan ja sai näin vallattua alueen muut kaupungit.

Kaupunki kärsi huomattavasti Egyptin mamelukkien kausilla esimerkiksi verotuksen ja ryöstelyjen kautta. Koska Qalyub sijaitsi lähellä pääkaupunkia, siihen vaikuttivat usein myös maan sisäiset levottomuudet. 1400-luvun alussa sen kuvailtiin olevan osittain raunioina. Toisaalta se oli kauttakulkupaikka esimerkiksi Kairoon matkustaville lähetystöille. Sen kautta saapui esimerkiksi osmanien lähettiläitä. Arabit hävittivät kaupunkia Egyptin viimeisen itsenäisen mamelukkisulttaanin Tumanbein ja osmanisulttaani Selim I:n sodan aikana.

Kaupungin myöhempään kehitykseen vaikuttivat etenkin al-Šawarabi-suvun jäsenet. Suku sai lähiseudulta huomattavia maaomaisuuksia ja sen jäsenet rakennuttivat esimerkiksi moskeijan ja seraljin kaupunkiin. He myös hoitivat al-Qalyubiyyan maakunnan kuvernöörien (*šhaik al-arab*) virkaa. Muhammad Ali rakennutti Qalyubiin puuvillatehtaan, sekä armeijan tukikohdan. Qalyub oli Qalyubiyyan hallinnollinen keskus vuoteen 1871 saakka, jolloin khediivi Ismail siirrätytti keskuksen nykyiseen Banhaan. Vuonna 2006 51 henkilöä kuoli Qalyubissa junien yhteentörmäyksessä.

## Väestö
Qalyubin asukasluku oli vuonna 2006 yhteensä 107&nbsp;303. Sen asukkaat ovat pääasiassa muslimeja.

## Lähteet
Dnipron piiri

**Dnipron piiri** (; ennen vuotta 2016 Dnipropetrovskyi raion) on aluehallinnollinen piiri Ukrainan Dnipropetrovskin alueella. Piiri on perustettu vuonna 1965 ja sitä laajennettiin huomattavasti alueliitoksilla heinäkuussa 2020. Piiri rajoittuu idässä Novomoskovskin ja Synelnykoven piireihin, etelässä Zaporižžjan alueeseen (Zaporižžjan piiri) ja Nikopolin piiriin, lännessä Kryvyi Rihin ja Kamjansken piireihin sekä pohjoisessa Pultavan alueen Pultavan piiriin. Piirin hallinnollinen keskus on Dnipro (980&nbsp;948 as., 2021).

Dnipron piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Dnipropetrovskin alueen piirien lukumäärän seitsemään. Tällöin laajennetun Dnipron piirin uudeksi pinta-alaksi tuli 5&nbsp;605,6 neliökilometriä. 

Ukrainan tilastokeskus arvioi Dnipron piirin väkiluvuksi 1&nbsp;159&nbsp;302 (1.1.2021). Kaupunkilaisiksi luokiteltiin  prosenttia piirin asukkaista (1&nbsp;050&nbsp;870 as.), mikä muodostui kahden kaupungin (Dnipro ja Pidhorodne) sekä yhdeksän kaupunkityyppisen taajaman väestöstä.

Ennen vuoden 2020 alueuudistusta, Dnipron piiri kattoi huomattavasti suppeamman pinta-alan ja piirissä asui vähemmän väkeä (2017 arvio 84 464 as.).


Dnipropetrovskyi-Raion.png|Dnipron piiri (vuoteen 2016 saakka nimellä Dnipropetrovskin piiri) oli paljon nykyistä pienialaisempi ennen heinäkuun 2020 alueuudistusta.
Dnipropetrovsk view 2015 tov-tob.jpg|Dnipro on suuri ukrainalainen kaupunki Dneprjoen varrella.

## Lähteet

## Aiheesta muualla

* Dnipropetrovska oblast,joka käsittelee alueen piirejä aiempaan aluehallinnolliseen jakoon pohjautuen (tietosanakirjan ''Isrorija mist i sil Ukrajinskoji RSR'' 4. voluumin Dnipropetrovska oblast - artikkelit Dnipron piiristä, ja siihen 7/2020 liitetyistä muista piireistä, ja näiden piirien paikkakunnista)  (ukrssr.com.ua)
Siemens

**Siemens** voi tarkoittaa seuraavia:

* Siemens AG, saksalainen teollisuusyhtiö, jonka konserniin kuuluvat myös:
** Siemens & Halske, Saksassa toiminut sähköalan yhtiö, nykyisin osa Siemens AG:ta
** Siemens IT Solutions and Services, IT-palvelutalo
** Siemens Mobility, raideliikenteen järjestelmiä tuottava yhtiö
** Siemens Wind Power, tuulivoimaloita valmistava yhtiö
* Siemens Arena, urheiluhalli Vilnassa Liettuassa, nyk. Avia Solutions Group -areena
* siemens, sähkönjohtavuuden mittayksikkö.

## Sukunimi
* Siemens, saksalainen suku, jonka jäseniä ovat veljekset:
** Werner von Siemens (1816–1892), saksalainen fyysikko ja insinööri, Siemens-yhtiön perustaja
** Wilhelm Siemens (1823–1883), saksalais-englantilainen insinööri
** Friedrich Siemens (1826–1904), saksalainen keksijä ja yrittäjä, Siemens-Martin-prosessissa tarvittavan uunin kehittäjä
* Muita Siemens-nimisiä henkilöitä:
** Duncan Siemens (s. 1993), kanadalainen jääkiekkoilija
** Hermann Werner Siemens (1891–1969), saksalainen lääkäri ja kaksostutkimuksen pioneeri
Kawambwa

**Kawambwa** on kylä Sambiassa Luapulan maakunnassa. Kawambwa sijaitsee Luapula-joen laakson ympärillä olevan ylänkötasangon reunamilla.

Muutaman kilometrin päässä Kawambwan kylästä sijaitsee Sambian suurin teepensasplantaasi ja vuonna 1998 YK perusti Kawambwan lähelle pakolaisleirin. Kawambwan lähellä sijaitsee myös kaksi näyttävää vesiputousta; Lumangwen putoukset sijaitsevat Kalungwishi-joella noin 50 km Kawambwasta koilliseen ja Ntumbachushin putoukset Ngona-joella 16 km Kawambwasta länteen.

## Lähteet

## Aiheesta muualla
Mykänmäen seisake

**Mykänmäen seisake** () on lakkautettu rautatieliikennepaikka Pieksämäellä rataosalla . Se perustettiin lähes asumattomalle alueelle 1. toukokuuta 1933. Seisake muutettiin miehitetyksi 1963, mutta miehitys lopetettiin jo 1. joulukuuta 1967. Henkilöliikenne lakkautettiin 26. toukokuuta 1974 ja koko liikennepaikka lakkautettiin 1. kesäkuuta 1975. Mykänmäen laiturirakennus on purettu.

## Lähteet
Tappotanssi

**Tappotanssi** on Matti Remeksen kirjoittama dekkari joka ilmestyi vuonna 2003. Kirjan tapahtumat sijoittuvat Hankoon. Sen päähenkilö on Ruben Waara, joka saapuu Hankoon Pensionaatti Heleniin majoittuneen tyttärensä luo, minkä jälkeen rannalta löytyy miehen ruumis.

## Lähteet
Oleksandr Konyskyi

**Oleksandr Jakovytš Konyskyi** (; 1836–1900) oli ukrainalainen kirjailija. Venäjän säädettyä ukrainan kielen käyttöä rajoittavat asetukset 1860-1870-luvulla Ukrainan kirjallisuudessa tapahtui pysähdys, ja hänet ja muita kirjailijoita karkotettiin Ukrainasta. Kulttuurin keskus siirtyi Galitsiaan, ja hän oli perustamassa Ševtšenkon tieteellistä seuraa (), joka nykyisin noudattaa eurooppalaisten tiedeakatemioiden mallia.

Konyskyi oli salaisen Poltava Hromadan johtava jäsen, järjesti sunnuntaikouluja ja laati niitä varten oppikirjoja. Hän oli käynnistämässä Pultavan kirjallisuusseuraa. Hänet vangittiin ja karkotettiin Pohjois-Venäjälle Vologdaan 1863, kun ukrainan kieltä pyrittiin tukahduttamaan. Hän muutti myöhemmin ulkomaille. Vuodesta 1872 kuolemaansa asti hän asui Kiovassa.

## Lähteet

## Aiheesta muualla
Laulu-Miesten joulu

**Laulu-Miesten joulu** on suomalaisen mieskuoro Laulu-Miesten albumi vuodelta 2010. Kuoroa johtaa sen taiteellinen johtaja, professori Matti Hyökki'''.

Albumilla esiintyyvät solisteina Juha Lappalainen, Pekka Siltala, Tuomo Sankola ja Arno Rautavaara. Urkurina on Tapio Tiitu.

## Kappaleet
# Jouluyö, juhlayö
# Joulu saapuu portin luo
# Tervehtii jo meitä
# Jo joutuu ilta
# En etsi valtaa loistoa
# On hanget korkeat nietokset
# Kun maass’ on hanki
# Me käymme joulun viettohon
# Joulunkellot
# Talven ihme
# Enkeli taivaan
# Toivioretkellä
# Piae Cantiones -sävelmiä
Al-Qantara (Egypti)

**Al-Qantara** () on kaupunki Egyptissä Suezin kanavan varrella.

## Maantiede

Al-Qantara sijaitsee Egyptissä Suezin kanavan varrella. Kaupunki on suurin piirtein Port Saidin ja Ismailian kaupunkien keskivälissä. Kanavan yli kulkee al-Qantarassa nykyisin vuonna 2001 valmistunut Suezin kanavan silta joka  muodostaa yhteyden Afrikan ja Aasian  välille 

## Historia
Nykyinen al-Qantara sijaitsee lähellä Tell Aby Sefen rauniokumpua. Kumpu on puolestaan yhdistetty muinaisen Egyptin aikaiseen *[[Sele (kaupunki)|Zarun]]* (*Ṭꜣrw*) kaupunkiin. Bysantin valtakunnan aikaisissa lähteissä kaupunki tunnettiin nimellä Sele tai Sile.

Keskiajalta lähtien paikkaa alettiin kutsua nimellä *al-Akula*. Vielä myöhemmin paikasta alettiin käyttää sen nykyistä nimeä *al-Qantara*, joka tarkoittaa siltaa. Nimi viittasi ilmeisesti paikalla keskiajalta lähtien sijainneeseen siltaan. Maantieteilijä Ibn Allah al-Umari mainitsee sillan nimeltä *Kantarat al-Džisr* teoksessaan vuodelta 1340. Al-Akula oli tuolloin pysähdyspaikka vanhalla karavaanireitillä. Karavaaneja kulki Egyptin ja Syyrian välillä.

Nykyaikainen asuttu paikkakunta muodostui Suezin kanavan rakennuttamisen yhteydessä 1800-luvulla. Paikan läpi rakennettiin myös Port Saidin ja Suezin välinen rautatie. Ensimmäisen maailmansodan jälkeen rakennettiin rautatieyhteys kohti Syyriaa. Myöhemmin alkaen Israelin itsenäisyyssodasta vuonna 1948 kaupunki kärsi vahinkoja Egyptin ja Israelin välisissä sodissa.

## Lähteet
Myh’ailo Romantšuk

**Myh’ailo Myh’ailovytš Romantšuk** (, s. 7. elokuuta 1996 Rivne, Ukraina) on ukrainalainen vapaauinnin olympiamitalisti sekä ja maailman- ja Euroopan-mestari.

Romantšuk saavutti nuorten EM-kilpailuissa 2014 kultaa 800 ja hopeaa 1&nbsp;500&nbsp;metrin vapaauinnissa. Saman vuoden nuorten olympialaisissa hän sai kultaa 400 ja hopeaa 800 metrillä. Kazanin MM-kilpailuissa 2015 hän oli 1&nbsp;500&nbsp;metrillä seitsemäs. Lontoon EM-kilpalluissa 2016 hän saavutti 800 ja 1&nbsp;500&nbsp;metrillä pronssia. Rio de Janeiron olympialaisissa hän sijoittui 1&nbsp;500&nbsp;metrillä 15:nneksi.

Romantšuk saavutti 2017 Budapestin MM-kilpailuissa hopeaa 1&nbsp;500&nbsp;metrin vapaauinnissa ajalla 14.37,14. Taipein universiadeissa hän voitti 400 metrin vapaauinnin sekä oli toinen 800 ja 1&nbsp;500&nbsp;metrillä. Vuoden lopuksi hän voitti 1&nbsp;500&nbsp;metrin lyhyen radan Euroopan-mestaruuden Kööpenhaminassa ajalla 14.14,59.

Romantšuk saavutti Glasgow'n EM-kilpailuissa 2018 kultaa 400 metrin vapaauinnissa ajalla 3.45,18 ja 800 metrillä ajalla 7.42,96 sekä hopeaa 1&nbsp;500&nbsp;metrillä. Hän voitti lyhyen radan maailmanmestaruuden 1&nbsp;500&nbsp;metrillä Hangzhoussa 2018 kisaennätyksellä 14.09,14. Gwangjun MM-kilpailuissa 2019 hän saavutti hopeaa 1&nbsp;500&nbsp;metrillä ajalla 14.37,63 ja oli 800 metrillä kahdeksas.

Romantšuk voitti Budapestissa 2021 Euroopan-mestaruuden 800 metrin vapaauinnissa ajalla 7.42,61 ja 1&nbsp;500&nbsp;metrillä ajalla 14.39,89. Tokion olympialaisissa hän saavutti 1&nbsp;500&nbsp;metrillä hopeaa ajalla 14.40,66 ja 800 metrillä pronssia ajalla 7.42,33. Saman vuoden Abu Dhabin lyhyen radan MM-kilpailuissa hän oli 1&nbsp;500&nbsp;metrin vapaauinnissa kolmas.

Romantšuk saavutti Budapestin MM-kilpailuissa 2022 pronssia 800 metrin vapaauinnissa ja viiden kilometrin avovesiuinnissa. Lisäksi hän oli viides 1&nbsp;500&nbsp;metrin vapaauinnissa ja kuudes kymmenen kilometrin avovesiuinnissa. Saman vuoden Rooman EM-kilpailuissa hän voitti kultaa 1&nbsp;500 metrin vapaauinnissa ajalla 14.36,10 ja oli neljäs 800 metrin vapaauinnissa. Fukuokan MM-kilpailuissa 2023 hän sijoittui 800 metrillä kuudenneksi ja 1&nbsp;500&nbsp;metrillä seitsemänneksi. Samam vuoden Otopenin lyhyen radan EM-kilpailuissa hän saavutti pronssia 800 ja 1&nbsp;500&nbsp;metrin vapaauinneissa.

Romantšuk sijoittui 2024 Dohan MM-kilpailuissa 1&nbsp;500&nbsp;metrillä viidenneksi ja 800 metrillä kahdeksanneksi. Saman vuoden Belgradin EM-kilpailuissa hän saavutti 800 metrillä kultaa ajalla 7.46,20 ja 1&nbsp;500&nbsp;metrillä hopeaa ajalla 15.00,99. Pariisin olympialaisissa hän karsiutui 800 ja 1&nbsp;500&nbsp;metrin alkuerissä.

## Henkilökohtaiset ennätykset
Lähteet: FINA, Swinrankings
### Pitkä rata

### Lyhyt rata

## Lähteet
Ire Works

**Ire Works** on yhdysvaltalaisen Dillinger Escape Planin kolmas studioalbumi. Albumi julkaistiin Isossa-Britanniassa 5. marraskuuta 2007, Yhdysvalloissa 13. marraskuuta Relapse Recordsin kautta ja Japanissa 28. marraskuuta. Albumi oli yhtyeen viimeinen julkaisu Relapsen kautta.  Albumi on Gil Sharonen ensimmäinen ja viimeinen albumi yhtyeen kanssa ja ilman perustajajäsen-rumpali Chris Pennieä. Kitaristi Ben Weinman soittaa kitaraa levyllä yksin Brian Benoitin saaman vamman vuoksi. Albumia on kuvailtu mathcore-,  post-hardcore-,  - ja metalcore -tyyliseksi, ja se sisältää laajoja vaikutteita mm. elektronisesta musiikista.

''Terrorizer''-lehden haastattelun mukaan tämä on yhtyeen viimeinen albumi Relapse Records -levymerkillä.  Albumi menestyi hyvin, sillä se debytoi ''Billboard'' 200 -listalla 142. sijalla varmistetulla 7000 kopiolla,  mutta se korjattiin myöhemmin, kun paljastui, että Relapse unohti jotenkin varmistaa albumin ennakkomyyntiä, mikä teki ensimmäisen viikon kokonaismäärästä noin 11&nbsp;000 kopiota. Levyllä vierailevat yhtyeen entinen laulaja Dimitri Minakakis (kappaleessa "Fix Your Face") ja Mastodonin Brent Hinds (kappaleessa "Horse Hunter").

## Kappaleet

**Japanin-painoksen bonuskappale**
"The Perfect Designin" live-versio ilmestyi aiemmin *Plagiarism*-EP:llä.

## Kokoonpano

* Greg Puciato – laulu
* Ben Weinman – kitarat, piano, ohjelmointi, äänisuunnittelu, taustalaulu
* Liam Wilson – basso
* Gil Sharone – rummut, lyömäsoittimet

### Lisäksi

* Dimitri Minakakis – taustalaulu kappaleessa "Fix Your Face"
* Brent Hinds – taustalaulu kappaleessa "Horse Hunter"
* Steve Evetts – tuottaja
* Steve Ryan – apulainen
* Alan Douches – masterointi
* Shelby Cinca – graafinen suunnittelu
* Craig Demel – viulu
* Robin Reynolds – sello
* Phill Williams – lyömäsoittimet
* Ali Tabatabai – lyömäsoittimet, saha
* Matt Lupo – trumpetti kappaleessa "Milk Lizard"

## Arvostelut
* Imperiumi: 9/10
* Soundi: 

## Lähteet